OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 1 Pv 309/15/8811	Trebišov 26.07.2016 
EEČ: 2-69-220-2016

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 166/4 XXXXX, Slovensko
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 2.7.2015 spisová značka 1 Pv 309/15/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 13.05.2015 v čase okolo 13.00 h, v katastri obce XXXXX v lese nad ulicou Lesnou v poľovnom revíry poľovníckeho združenia „Nomša“ XXXXX, našiel na zemi 1 ks parohu jeleňa lesného (Cervus elaphus) so štyrmi výsadami, ktorý si následne privlastnil bez povolenia užívateľa poľovného revíru, ako to ukladá zákon o poľovníctve č. 274/2009 Z. z. v znení neskorších predpisov, čím takto svojim konaním spôsobil pre Poľovnícke združenie „Nomša“ XXXXX,            IČO: 00178144010, škodu vo výške 30,- €  

Uznesením prokurátora Okresnej prokuratúry XXXXX zo dňa 2.7.2015, spisová značka 1 Pv 309/15/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                        1 Pv 309/15/8811 z 02.07.2015 bolo trestné stíhanie proti obv. XXXXX pre prečin pytliactva podľa §  310 ods. 1 Tr. zák. podmienečne zastavené a bola mu stanovená skúšobná doba v trvaní 12 mesiacov. Uznesenie prokurátora o podmienečnom zastavení trestného stíhania nadobudlo právoplatnosť 10.07.2015, teda skúšobná doba obvinenému uplynula 10.07.2016.

	Podľa § 217 ods. 1 Tr. por. bolo zisťované, či sa obvinený XXXXX v skúšobnej dobe osvedčil, pričom bolo zistené, že z miesta trvalého bydliska je hodnotený kladne, na verejnosti sa správa slušne, plní si povinnosti pri vykonávaní menších obecných služieb v obci a jeho správanie nebolo prejednávané komisiou na ochranu verejného poriadku. Z odpisu z registra trestov bolo zistené, že počas skúšobnej doby sa taktiež nedopustil žiadneho trestného činu. V rámci skúšobnej doby nebolo proti nemu vznesené obvinenie a nebol riešený ani v priestupkovom konaní.

	Keďže obv. XXXXX počas stanovenej skúšobnej doby viedol riadny život, bolo rozhodnuté, že sa v skúšobnej dobe osvedčil s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle § 9 ods. 1 písm. e/ Tr. por.		
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Štefan Leczo
prokurátor